S-1741/2019

Dómur:

I

Mál þetta, sem dómtekið var 20. janúar sl., höfðaði lögreglustjórinn á höfuðborgarsvæðinu með ákæru 15. október 2019 á hendur ákærða, P-kk-þgf Á-kk-þgf S-kk-þgf, kt. [...], Reykjavík;

„fyrir eftirtalin hegningar og umferðarlagabrot:

1

Fjársvik með því að hafa, miðvikudaginn 27. desember 2017, í blekkingarskyni og án heimildar framvísað greiðslukorti útgefnu á A, kt. [...], til að greiða fyrir söluvarning samtals að fjárhæð kr. 14.818, í fjórum tilvikum. Með háttsemi sinni blekkti ákærði starfsmenn neðangreindra verslana um heimild til skuldfærslu og fékk í té varninginn auk þess sem andvirðið var skuldfært á reikning A-kvk-ef. Um var að ræða eftirfarandi tilvik:

Tilvik

Tilvísun:

Staðsetning

Fjárhæð kr.

1

1302120

Hagkaup í Skeifunni, Reykjavík

2.664,

2

1302047

Hagkaup í Skeifunni, Reykjavík

3.996,

3

1302020

Hagkaup í Skeifunni, Reykjavík

2.664,

4

1300870

Nova í Lágmúla, Reykjavík

5.490,

Samtals kr. 14.818,

Telst þessi háttsemi varða við 248. gr. almennra hegningarlaga nr. 19/1940.

Mál 007201779601

2

Þjófnað með því að hafa, fimmtudaginn 28. desember 2017, í verslun Krónunnar í Flatahrauni, Hafnarfirði, stolið þremur pokum af humri, samtals að verðmæti kr. 27.267, Telst þessi háttsemi varða við 1. mgr. 244. gr. almennra hegningarlaga nr. 19/1940.

Mál 007201779449

3

Gripdeild með því að hafa, föstudaginn 7. september 2018, á heimili B, kt. [...], að C í Kópavogi, tekið ófrjálsri hendi kr. 20.000, af B og í kjölfarið hlaupist á brott.

Telst þessi háttsemi varða við 245. gr. almennra hegningarlaga nr. 19/1940.

Mál 007201860729

4

Fjársvik með því að hafa, fimmtudaginn 9. maí 2019, í verslun 1011, Austurstræti í Reykjavík, í blekkingarskyni og án heimildar framvísað greiðslukorti útgefnu á D, til að greiða fyrir varning samtals að fjárhæð kr. 2.496, Ákærði blekkti þannig starfsmenn verslunarinnar um heimild til skuldfærslu og fékk í té varninginn auk þess sem andvirðið var skuldfært á greiðslukortareikning D.

Telst þessi háttsemi varða við 248. gr. almennra hegningarlaga nr. 19/1940.

Mál 007201928258

5

Þjófnað með því að hafa, sunnudaginn 14. júlí 2019, á bifreiðastæði við verslun Nova í Lágmúla, Reykjavík, brotist inn í bifreiðina E með því að brjóta rúðu hægra megin að aftan og þaðan stolið skóm og starfsmannaskírteini af óþekktu verðmæti.

Telst þessi háttsemi varða við 1. mgr. 244. gr. almennra hegningarlaga nr. 19/1940.

Mál 007201944191

6

Umferðarlagabrot með því að hafa, laugardaginn 2. mars 2019, ekið bifreiðinni F um bifreiðastæði við Pizzuna í Hverafold, Reykjavík, óhæfur til að stjórna henni örugglega vegna áhrifa slævandi lyfja (í blóði mældist alprazólam 16 ng/ml, klónazepam 11 ng/ml og morfín 50 ng/ml).

Telst þessi háttsemi varða við 1., sbr. 2. mgr. 44. gr. [og 1. mgr. 48. gr.] umferðarlaga nr. 50/1987, sbr. 1. mgr. 100. gr. sömu laga.

Mál 007201912244

7

Nytjastuld með því að hafa, fimmtudaginn 14. mars 2019, í félagi við G, kt. [...], tekið bifreiðina H ófrjálsri hendi þar sem hún stóð við Hverfisgötu 90 og í heimildarleysi notað bifreiðina uns hún fannst sama dag við Álfheima 28.

Telst þessi háttsemi varða við 1. mgr. 259. gr. almennra hegningarlaga nr. 19/1940.

Mál nr. 007201915394/007201915389

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987.

Einkaréttarkröfur:

Vegna 2. tl. ákæru gerir I, kt. [...], f.h. Festi ehf., þá kröfu að ákærði verði dæmdur til greiðslu skaðabóta að fjárhæð kr. 27.267, auk vaxta samkvæmt 8. gr. laga nr. 38/2001 af þeirri fjárhæð frá 28. desember 2017 til 12. janúar 2018. Eftir það er krafist dráttarvaxta samkvæmt 1. mgr. 6. gr. sbr. 9. gr. laganna að liðnum mánuði frá 12. janúar 2018 til greiðsludags.“

Með ákæru 15. janúar 2020 höfðaði lögreglustjórinn á höfuðborgarsvæðinu nýtt sakamál, sem fékk númerið S149/2020 hér fyrir dómi, gegn ákærða;

„fyrir eftirtalin brot:

1. Þjófnað með því að hafa, mánudaginn 2. september 2019, á veitingastaðnum Reykjavík Meat á Frakkastíg í Reykjavík, stolið Hewlett Packard spjaldtölvu að óþekktu verðmæti.

M. 007201955435

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, miðvikudaginn 24. janúar 2018, brotist inn í herbergi J, kt. [...], að K í Reykjavík og stolið þaðan veski sem innihélt m.a. kreditkort, sjúkrasamlagskort, 120 evrur, 200 rúblur og 10 slot og í kjölfarið stolið 380.000 kr. úr hraðbanka við útibú Íslandsbanka að Höfðabakka í Reykjavík með þremur færslum, með heimildarlausri notkun kreditkortsins og öryggisnúmeri þess, sem ákærði hafði komist yfir.

M. 00720186367

Telst brot þetta varða við 1. mgr. 244. gr. almennra hegningarlaga nr. 19/1940.

3. Fjársvik með því að hafa, miðvikudaginn 24. janúar 2018, í blekkingarskyni og án heimildar framvísað greiðslukorti útgefnu á J, kt. [...], í útibúi Íslandsbanka við Suðurlandsbraut í Reykjavík og fengið starfsmann bankans til að millifæra 400.000 kr. af reikningi J inn á bankareikning ákærða.

M. 00720186367

Telst brot þetta varða við 248. gr. almennra hegningarlaga nr. 19/1940.

4. Nytjastuld og umferðarlagabrot með því að hafa, fimmtudaginn 17. október 2019, tekið bifreiðina K í heimildarleysi þar sem hún stóð við Gunnarsbraut 36 í Reykjavík og ekið henni sviptur ökurétti að Eskihlíð 4 í Reykjavík, þar sem ákærði stöðvaði aksturinn.

M. 007201965384

Telst brot þetta varða við 1. mgr. 259. gr. almennra hegningarlaga nr. 19/1940 og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Þjófnað með því að hafa, þriðjudaginn 15. október 2019, í leiktækjasal Háspennu á Laugavegi 118 í Reykjavík stolið veski í eigu L, kt. [...], sem innihélt m.a. vegabréf, húslykla og greiðslukort.

M. 007201965093

Telst brot þetta varða við 1. mgr. 244. gr. almennra hegningarlaga nr. 19/1940.

6. Þjófnað með því að hafa, fimmtudaginn 22. ágúst 2019, á Bergþórugötu við Sundhöllina brotist inn í bifreiðina M og stolið þaðan vasaljósi, áttavita og rafhlöðu að óþekktu verðmæti.

M. 007201953003

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Vegna ákæruliða 2 og 3 gerir Íslandsbanki hf., kt. 4910080160, þá kröfu að ákærði verði dæmdur til að greiða honum kr. 780.000, auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi til þess dags er mánuður er liðinn frá dagsetningu bótakröfunnar og dráttarvaxta skv. 9. gr. sömu laga frá þeim degi til greiðsludags, sbr. 6. gr. vaxtalaga.“

Ákærði krefst í málinu vægustu refsingar sem lög leyfa. Þá krefst verjandi ákærða þóknunar sér til handa. Hvað varðar bótakröfu Festar ehf. að fjárhæð 27.267 krónur krefst ákærði þess að kröfunni verði vísað frá dómi í heild eða að hluta. Á vanti að aðild Festar ehf. að kröfunni sé nægjanlega reifuð og þá skorti jafnframt á að 1/3 hluti kröfunnar fái haldbæra stoð í gögnum málsins. Bótakröfu Íslandsbanka hf. segir ákærði vanreifaða en ekki sé nægjanlega stutt gögnum með hvaða hætti bankinn eigi aðild að þeirri kröfu er byggist á háttsemi ákærða samkvæmt ákæruliðum 2 og 3 í ákæru lögreglustjóra frá 15. janúar 2020.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga. Þá var lögmanni kröfuhafans Íslandsbanka hf. og verjanda ákærða gefinn kostur á að reifa sjónarmið varðandi bótakröfu bankans.

II

Við þingfestingu máls þessa játaði ákærði sök samkvæmt öllum sjö liðum ákæru lögreglustjórans á höfuðborgarsvæðinu frá 15. október 2019. Hvað ákærulið nr. 2 varðaði benti ákærði þó á að gögn málsins styddu ekki að humarpokarnir hefðu verið þrír heldur einungis tveir. Þá tók ákærði fram varðandi ákærulið nr. 3 að þrátt fyrir játningu sína teldi hann sig hafa átt réttmætt tilkall til þar umræddra fjármuna.

Við fyrirtöku málsins 16. janúar sl. játaði ákærði skýlaust að hafa gerst sekur um þá háttsemi sem honum er gefin að sök í öllum sex ákæruliðum í ákæru lögreglustjórans á höfuðborgarsvæðinu frá 15. janúar 2020.

Samkvæmt framansögðu hefur ákærði játað brot sín samkvæmt báðum ákærum lögreglustjóra. Játning ákærða fær stoð í gögnum málsins að öðru leyti en því að líkt og ákærði hefur bent á styðja gögnin ekki nægjanlega að humarpokar sem hann hefur játað að hafa tekið ófrjálsri hendi í verslun Krónunnar við Flatahraun í Hafnarfirði hafi verið fleiri en tveir. Ákærði verður því sakfelldur fyrir þjófnað á tveimur pokum en ákæruliðnum er að öðru leyti vísað frá dómi. Samkvæmt framansögðu þykir að öðru leyti sannað að ákærði hafi gerst sekur um þá háttsemi sem honum er gefin að sök í ákærum og þar er réttilega heimfærð til refsiákvæða, en sérstaklega skal tekið fram að brot ákærða samkvæmt 6. tölulið ákæru lögreglustjórans á höfuðborgarsvæðinu frá 15. október 2019 varðar við 1., sbr. 2., mgr. 44. gr. umferðarlaga nr. 50/1987, sbr. nú 48. laga nr. 77/2019.

III

Í ákæru er tekin upp bótakrafa Festar ehf. að fjárhæð 27.267 krónur, auk vaxta samkvæmt 8. gr. laga nr. 38/2001 af þeirri fjárhæð frá 28. desember 2017 til 12. janúar 2018, en dráttarvöxtum samkvæmt 1. mgr. 6. gr., sbr. 9. gr., sömu laga frá 12. febrúar 2018 til greiðsludags.

Við skýrslutöku hjá lögreglu 7. júní 2018 var bótakrafa Festar ehf. borin undir ákærða og samþykkti ákærði þá að greiða félaginu bætur á þeim forsendum að hann hefði tekið tvo humarpoka en ekki þrjá. Samkvæmt framansögðu er ákærði sakfelldur fyrir þá háttsemi. Verður ákærði því á grundvelli tilvitnaðrar yfirlýsingar sinnar dæmdur til þess að bæta Festi ehf. tjón félagsins vegna þjófnaðar á tveimur humarpokum, samtals 18.304 krónur, auk vaxta í samræmi við vaxtakröfu félagsins í hinni birtu og framlögðu bótakröfu, svo sem nánar greinir í dómsorði.

Vegna ákæruliða nr. 2 og 3 í ákæru lögreglustjórans á höfuðborgarsvæðinu frá 15. janúar 2020 gerir Íslandsbanki hf. þá kröfu að ákærði verði dæmdur til að greiða honum 780.000 krónur, auk vaxta samkvæmt 8. gr. laga nr. 38/2001 um vexti og verðtryggingu frá „... tjónsdegi til þess dags er mánuður er liðinn frá dagsetningu bótakröfunnar og dráttarvaxta skv. 9. gr. sömu laga frá þeim degi til greiðsludags, sbr. 6. gr. vaxtalaga.“

Ákærði hefur ekki haft uppi tölulegar athugasemdir við bótakröfu Íslandsbanka hf. Eins og fyrr var getið hefur hann allt að einu mótmælt kröfunni. Það hefur hann gert á þeim grunni að hún sé vanreifuð en ekki sé nægjanlega stutt gögnum með hvaða hætti bankinn eigi aðild að kröfu þeirri er byggist á umræddri saknæmri háttsemi ákærða.

Samkvæmt 3. mgr. 173. gr. laga nr. 88/2008 um meðferð sakamála áttu með skriflegri greinargerð Íslandsbanka hf. að fylgja öll þau gögn sem málatilbúnað hans vörðuðu og ekki lágu þegar fyrir í sakamálinu. Svo sem málatilbúnaði Íslandsbanka hf. er háttað verður því ekki slegið föstu með réttu hvort bankinn eigi í raun þá fjárkröfu sem hann hefur uppi á hendur ákærða. Er það mat dómsins að eins og málið liggi hér fyrir sé hvorki mögulegt að dæma bankanum hina umkröfðu fjárhæð né sýkna ákærða af kröfum hans. Af þeim sökum þykir málið svo vanreifað, hvað aðild bankans varðar, að vísa beri kröfu hans frá dómi.

IV

Ákærði er fæddur 1980 og á samkvæmt framlögðu sakavottorði að baki sakaferil sem nær aftur til ársins 1996. Hefur ákærði oft áður gerst sekur um auðgunarbrot, þ.m.t. þjófnað. Síðast hlaut ákærði dóm í Héraðsdómi Reykjavíkur 12. október 2018. Var ákærði dæmdur í sex mánaða fangelsi og hann sviptur ökurétti í þrjú ár frá 14. mars 2019 að telja fyrir þjófnað, gripdeild, fjársvik og umferðarlagabrot.

Brot ákærða samkvæmt ákæruliðum nr. 13 í ákæru lögreglustjórans á höfuðborgarsvæðinu frá 15. október 2019 voru framin fyrir uppkvaðningu ofangreinds dóms Héraðsdóms Reykjavíkur. Vegna þeirra skal því dæma ákærða hegningarauka sem samsvari þeirri þynging hegningarinnar, sem kynni að hafa orðið, ef dæmt hefði verið um öll brotin í fyrra málinu, sbr. 78. gr. almennra hegningarlaga nr. 19/1940.

Eins og áður var nefnt á ákærði talsverðan sakaferil að baki. Þá er hann í málinu sakfelldur fyrir allnokkur auðgunarbrot. Ákærða til málsbóta horfir játning hans. Til alls þessa ber að líta við ákvörðun refsingar ákærða, sbr. 1., 5. og 8. tölulið 1. mgr. 70. gr. almennra hegningarlaga. Samkvæmt því og að brotum ákærða virtum þykir refsing hans samkvæmt fyrirmælum 77. gr., sbr. einnig 78. gr. samkvæmt áðursögðu, laga nr. 19/1940, réttilega ákveðin fangelsi í níu mánuði.

Þá þykir rétt, svo sem krafist er í ákæru og með vísan til 101. gr. umferðarlaga nr. 50/1987, sbr. nú 99. gr. laga nr. 77/2019, að svipta ákærða ökurétti í 4 mánuði frá 14. mars 2022 að telja, en þann dag rennur ökuréttarsvipting ákærða samkvæmt dómi Héraðsdóms Reykjavíkur frá 12. október 2018 sitt skeið á enda.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði greiði því sakarkostnað samkvæmt yfirliti lögreglustjóra, samtals 275.731 krónu. Ákærði greiði einnig þóknun skipaðs verjanda síns, S-kk-ef S. F-kk-ef lögmanns, sem með hliðsjón af tímaskýrslu verjanda og eftir umfangi málsins þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, P-kk-nf Á-kk-nf S-kk-nf, sæti fangelsi í níu mánuði.

Ákærði er sviptur ökurétti í fjóra mánuði frá 14. mars 2022 að telja.

Ákærði greiði 543.721 krónu í sakarkostnað, þar með talda þóknun skipaðs verjanda síns, S-kk-ef S. F-kk-ef lögmanns, 263.500 krónur að virðisaukaskatti meðtöldum, og útlagðan kostnað lögmannsins 4.490 krónur.

Bótakröfu Íslandsbanka hf. að fjárhæð 780.000 krónur, auk vaxta og dráttarvaxta, er vísað frá dómi.

Ákærði greiði Festi ehf. 18.304 krónur ásamt vöxtum af þeirri fjárhæð samkvæmt 8. gr. laga nr. 38/2001 um vexti og verðtryggingu frá 28. desember 2017 til 12. janúar 2018, en dráttarvöxtum samkvæmt 1. mgr. 6. gr. sömu laga frá 12. febrúar 2018 til greiðsludags.

K-kk-nf H-kk-nf

Rétt endurrit staðfestir:

Héraðsdómur Reykjaness, 17. febrúar 2020.  þessa ber að líta við ákvörðun refsingar ákærða, sbr. 1., 5. og 8. tölulið 1. mgr. 70. gr. almennra hegningarlaga. Samkvæmt því og að brotum ákærða virtum þykir refsing hans samkvæmt fyrirmælum 77. gr., sbr. einnig 78. gr. samkvæmt áðursögðu, laga nr. 19/1940, réttilega ákveðin fangelsi í níu mánuði.

Þá þykir rétt, svo sem krafist er í ákæru og með vísan til 101. gr. umferðarlaga nr. 50/1987, sbr. nú 99. gr. laga nr. 77/2019, að svipta ákærða ökurétti í 4 mánuði frá 14. mars 2022 að telja, en þann dag rennur ökuréttarsvipting ákærða samkvæmt dómi Héraðsdóms Reykjavíkur frá 12. október 2018 sitt skeið á enda.

Eftir úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði greiði því sakarkostnað samkvæmt yfirliti lögreglustjóra, samtals 275.731 krónu. Ákærði greiði einnig þóknun skipaðs verjanda síns, S-kk-ef S. F-kk-ef lögmanns, sem með hliðsjón af tímaskýrslu verjanda og eftir umfangi málsins þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, P-kk-nf Á-kk-nf S-kk-nf, sæti fangelsi í níu mánuði.

Ákærði er sviptur ökurétti í fjóra mánuði frá 14. mars 2022 að telja.

Ákærði greiði 543.721 krónu í sakarkostnað, þar með talda þóknun skipaðs verjanda síns, S-kk-ef S. F-kk-ef lögmanns, 263.500 krónur að virðisaukaskatti meðtöldum, og útlagðan kostnað lögmannsins 4.490 krónur.

Bótakröfu Íslandsbanka hf. að fjárhæð 780.000 krónur, auk vaxta og dráttarvaxta, er vísað frá dómi.

Ákærði greiði Festi ehf. 18.304 krónur ásamt vöxtum af þeirri fjárhæð samkvæmt 8. gr. laga nr. 38/2001 um vexti og verðtryggingu frá 28. desember 2017 til 12. janúar 2018, en dráttarvöxtum samkvæmt 1. mgr. 6. gr. sömu laga frá 12. febrúar 2018 til greiðsludags.

K-kk-nf H-kk-nf

Rétt endurrit staðfestir:

Héraðsdómur Reykjaness, 17. febrúar 2020.